CELEX: 31982D0041
Language: el
Date: 1981-12-29 00:00:00
Title: 82/41/EOK: Απόφαση της Επιτροπής της 29ης Δεκεμβρίου 1981 περί παροχής αδείας στο Ηνωμένο Βασίλειο να περιορίσει τη θέση σε εμπορία σπόρων προς σπορά ορισμένων ποικιλιών καλλιεργούμενων φυτικών ειδών (Το κείμενο στη γαλλική γλώσσα είναι το μόνο αυθεντικό)

Avis juridique important

|

31982D0041

82/41/EOK: Απόφαση της Επιτροπής της 29ης Δεκεμβρίου 1981 περί παροχής αδείας στο Ηνωμένο Βασίλειο να περιορίσει τη θέση σε εμπορία σπόρων προς σπορά ορισμένων ποικιλιών καλλιεργούμενων φυτικών ειδών (Το κείμενο στη γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 016 της 22/01/1982 σ. 0050 - 0051

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Δεκεμβρίου 1981  περί παροχής αδείας στο Ηνωμένο Βασίλειο να περιορίσει τη θέση σε εμπορία σπόρων προς σπορά ορισμένων ποικιλιών καλλιεργουμένων φυτικών ειδών  (Το κείμενο στην αγγλική γλώσσα είναι το μόνο αυθεντικό)  (82/41/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου των ποικιλιών καλλιεργουμένων φυτικών ειδών (1), όπως τροποποιήθηκε τελευταία από την οδηγία 80/1141/ΕΟΚ του Συμβουλίου (2) της 8ης Δεκεμβρίου 1980, και ιδίως το άρθρο 15 παράγραφοι 2, 3, και 7,  την αίτηση που κατατέθηκε από το Ηνωμένο Βασίλειο·  Εκτιμώντας:  ότι σύμφωνα με τις διατάξεις του άρθρου 15 παράγραφος 1 της προαναφερθείσας οδηγίας, οι σπόροι προς σπορά ή τα φυτά που ανήκουν στις ποικιλίες των καλλιεργουμένων φυτικών ειδών, που έχουν γίνει επίσημα δεκτά κατά τη διάρκεια του έτους 1979 τουλάχιστον σε ένα από τα Κράτη μέλη και επιπλέον αντιστοιχούν στις προϋποθέσεις που προβλέπονται στην ίδια οδηγία, δεν υπόκεινται πλέον εντός της Κοινότητος ως προς την ποικιλία, και από τις 31 Δεκεμβρίου 1981, σε κανέναν περιορισμό θέσεως σε εμπορία·  ότι, εν πάση περιπτώσει, το άρθρο 15 παράγραφος 2 της προαναφερθείσας οδηγίας προβλέπει ότι σ' ενα Κράτος μέλος μπορεί να δοθεί, κατόπιν αιτήσεώς του, η άδεια να απαγορεύει τη θέση σε εμπορία των σπόρων προς σπορά και των φυτών ορισμένων ποικιλιών·  ότι το Ηνωμένο Βασίλειο έχει υποβάλει παρόμοια αίτηση για ορισμένες ποικιλίες διαφορετικών ειδών·  ότι οι ποικιλίες που απαριθμούνται στην παρούσα απόφαση έχουν υποστεί στο Ηνωμένο Βασίλειο επίσημους ελέγχους καλλιεργείας·  ότι, για την ποικιλία Melora (φλέως ο λειμώνιος), είναι δυνατόν να διαπιστωθεί, βάσει των φακέλων που περιέχουν αποτελέσματα των εξετάσεων, ότι στο Ηνωμένο Βασίλειο δεν διαχωρίζεται από άλλες ποικιλίες που γίνονται αποδεκτές (άρθρο 15 παράγραφος 3 υπό α περίπτωση πρώτη της προαναφερθείσας οδηγίας)·  ότι, ως εκ τούτου, πρέπει να ικανοποιηθεί πλήρως η αίτηση του Ηνωμένου Βασιλείου που αφορά την ποικιλία αυτή·  ότι, για τις άλλες ποικιλίες, η αίτηση έχει ήδη εξετασθεί διεξοδικά από την Επιτροπή· ότι είναι αδύνατο πριν από τη λήξη της προθεσμίας του άρθρου 15 παράγραφος 1 της εν λόγω οδηγίας να επιτευχθεί η εξέταση των ποικιλιών Inca (ray-grass υβρίδιο), Barloft, Green Isle και Idole (ray-grass Αγγλίας) καθώς και Gandalf (σπόροι λευκού τριφυλλίου)·  ότι, ως εκ τούτου, ενδείκνυται να παραταθεί κατά το απαραίτητο διάστημα, όσον αφορά το Ηνωμένο Βασίλειο, η εν λόγω προθεσμία ώστε να καταστεί δυνατός ο πλήρης έλεγχος της αιτήσεως για τις εν λόγω ποικιλίες (άρθρο 15 παράγραφος 7 της προαναφερθείσας οδηγίας)·  ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Δίδεται η άδεια στο Ηνωμένο Βασίλειο να απαγορεύσει σε όλο το έδαφός του τη θέση σε εμπορία των σπόρων προς σπορά της ποικιλίας Melora (Phleum pratense L.) που δημοσιεύεται στον κοινό κατάλογο των ποικιλιών των γεωργικών προϊόντων του 1982.  Άρθρο 2  1. Η προθεσμία που αναφέρεται στο άρθρο 15 παράγραφος 1 της οδηγίας 70/457/ΕΟΚ παρατείνεται, για το Ηνωμένο Βασίλειο, μετά την 31η Δεκεμβρίου 1981 και μέχρι την 31η Μαρτίου 1982 για τις εξής ποικιλίες:  Κτηνοτροφικά προϊόντα:  1. Lolium  x  hybridum:  Inca  2. Lolium perenne L.:  Barloft  Idole  3. Trifolium repens L.:  2. Το διάστημα που προβλέπεται στην παράγραφο 1 παρατείνεται για το Ηνωμένο Βασίλειο, μετά την 31η Δεκεμβρίου 1981 και μέχρι την 31η Μαρτίου 1984, για την εξής ποικιλία:  Κτηνοτροφικά φυτά:  Lolium perenne L.:  Green Isle.  Άρθρο 3  Η παρούσα οδηγία απευθύνεται στο Ηνωμένο Βασίλειο.  Έγινε στις Βρυξέλλες, στις 29 Δεκεμβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 225 της 12. 10. 1970, σ. 1.  (2) ΕΕ αριθ. L 341 της 16. 12. 1980, σ. 27.